作者：李弥逊
词牌/韵律：永遇乐

paragraphs: 一水如绳，两山如翼，绿野如绣。
松院干霄，筠庄枕浪，揽尽溪山秀。
水南水北，竹舆兰棹，来往月宵花昼。
问人间、天上何处，更寻大围小有。
人言拒梗，功成仙去，丹鼎夜寒光透。
唤取云英，炼成石髓，日月齐长久。
烦君挟我，朝元真阙，两翼羽轻风骤。
此时看，小茅峰顶，有云贯斗。